《昭阳对雪口号示李生》
明代·胡直

云横海峤接天黄，坐看飞花积素光。地变方壶珠作树，身疑玄圃玉为堂。

那誇绝调惊三楚，为卜丰年入万箱。绮阁郎君休讶冷，铁衣都护在沙场。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。